འུ་ཚོ་རྣམས་མ་གཞི་ནས་ཤེས་ཡོན་ལ་དགའ་བའི་མི་རིགས་ཤིག་རེད།འུ་ཚོའི་མི་སེར་རྣམས་ཀྱིས་དཔེ་ཆ་པཞེས་ནམ་རྒྱུན་ཡར་ས་ནས་འཇོག་ཅིང་།དཔེ་ཆར་ལྟ་མཁན་ལ་དུས་དང་རྣམ་པ་ཀུན་ཏུ་རྩིས་འཇོག་ཆེས་ཆེར་བྱེད་པ་རེད།དེང་དུས།ནུབ་གླིང་པ་རྣམས་ཀྱིས།འགྲོ་བ་མི་ནི་ཤེས་ཡོན་དཔལ་འབྱོར་གྱི་དུས་རབས་ལ་སླེབས་འདུག་ཅེས་བཤད་གི་འདུགཚུལ་དེ་འུ་ཚོའི་ཡོན་ཏན་པ་རྣམས་ཀྱིས་ཀྱང་ཤེས་ཡོད་ཚོད་རེད།སྔོན་ཐོན་རྒྱལ་ཁབ་ཀྱི་སྲིད་གཞུང་སྡེ་ཁག་དང་།ཁེ་ལས་ལས་ཁུངས།བྱ་ལས་ལས་ཁུངས་དག་གིས་མི་མདུན་ལམ་ཅན་ནམ་མི་འཇོན་ཐང་ཅན་ཞིག་བཀོལ་དུས།ཁོས་ཚོས་གླ་ཡོན་མཐོན་པོ་བྱིན་ནས་བསླུ་བྲིད་གཏོང་བ་མ་ཡིན་པར།གང་དེར་ནུས་རྩལ་དང་འབྱུང་སྤུས་སོགས་ཡང་བསྐྱར་མཐོ་རུ་འདེགས་པའི་སློབ་གསོ་མྱོང་དུ་འཇུག་པ་རེད་ཅེས་ཟེར།དེར་མ་ཟད།མུ་མཐུད་སློབ་གསོདང་ཚེ་གང་སློབ་གསོཞེས་མི་ཚེ་གང་པོར་སློབ་གསོ་མྱོང་ཞིང་སློབ་གཉེར་བྱེད་པའི་འགྲོ་ལུགས་དེ་ད་ལྟ་འཛམ་གླིང་སྤྱི་ཡི་གོམས་སྲོལ་ལྟ་བུ་ཞིག་ཆགས་འདུགམི་རྣམས་ཀྱིས་ཤེས་ཡོན་ལ་དེ་ལྟར་མཐོང་ཆེན་གྱིས་སྦྱོང་བ་ནི་གཅིག་ཏུ་མི་བུ་རང་ཉིད་ཀྱི་འཚོ་གནས་བདེ་སྐྱིད་འབྱུང་ཕྱིར་དང་།གཉིས་སུ་མི་ཡི་འཇིག་རྟེན་འདི་ཕྱོགས་ཡོངས་ནས་བཟང་ལེགས་དང་ཕུན་ཚོགས་སུ་གཏོང་ཕྱིར་རེད།ཡིན་ནའང་།ན་ནིང་དོ་ཚིགས་འུ་ཚོ་རྣམས་དེ་ལས་ལྡོག་སྟེ་དཔེ་ཆ་མཁོ་བའི་མི་རྣམས་ཀྱིས་དཔེ་ཆར་མི་ལྟ་བ་དང་ཤེས་བྱ་ཡོན་ཏན་ལ་མི་དགའ་བ་ལྟ་བུ་ཆགས་པ་དེ་ཡང་སྙིང་གང་ལ་ཐུག་ཡོད་དམ།སློབ་གྲྭར་འགྲིམ་མཁན་དང་ལས་བྱེད་པ་རྣམས་ཀྱིས་རྒྱུ་མཚན་རེ་སྟོན་རོགས།